# אברהם שוער

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אברהם שׁוֹעֵר (באנגלית סוֹיֶר), סופר יידיש ועברית, מורה מרצה וסופר ילדים. נולד בלטביה, בשנת 1868. נפטר בניו יורק, בשנת 1940.

אברהם שוער זכה לחינוך דתי מסורתי והשלמתו בישיבה. לאחר שהשלים בחינות בגרות חיצוניות התפרנס מהוראה בכמה ערים בלטביה ובפולין. בשנת 1912 היגר עם כל משפחתו לאמריקה, והשתקע בניו יורק. לימד במוסדות שונים ובעיקר בבית המדרש למורים שליד ישיבת "ר' יצחק אלחנן".

עם הגיעו לאמריקה הרבה לפרסם ספרות לילדים בשתי הלשונות, עברית ויידיש, שאת ראשיתה עשה עוד באירופה. כן פרסם מאמרים ומסות בענייני חינוך וספרות ילדים. סיפוריו מלאים בדמיון, עשירים בעלילות, וסגנונו היה תמציתי ומגובש. הוא התמחה בכתיבת דיאלוגים שנונים וחריפים בין דמויותיו. כתיבתו הייתה אופטימית, תמימה ועם זאת חכמה.

ספרו "מאורעות ימימה", תורגם לאנגלית והיה לספר רב מכר, שנמכר עד היום. בנו, רפאל סויר, תרגם את ספרו ואייר אותו. ספר אחר משלו, "בעולם הפלאות", שצוייר בידי נחום גוטמן, מבוקש גם היום והוא פריט אספנות נדיר. גם שני בניו האחרים, משה ודוד סויר היו ציירים ידועים ומורים לאמנות.

### [עריכה] מספרי אברהם שוער (סויר) בעברית

- בעולם הפלאות, מעולם האגדה, מצויירים בידי נחום גוטמן, יבנה, 1939. ספר מבוקש אצל האספנים, בשל ציורי גוטמן.
- בעלי פרנסות, סיפור, 1927.
- דור הולך, סיפורים, דביר, 1929.
- מאורעות ימימה החכמה, אגדה, ירושלים, 1934. הספר היה להיט בתרגומו האנגלי ובציוריו של בנו, רפאל סויר. באנגלית שמו הרפתקאותיה של ימימה.

מקור: http://he.wikipedia.org../../../%D7%90/%D7%91/%D7%A8/%D7%90%D7%91%D7%A8%D7%94%D7%9D_%D7%A9%D7%95%D7%A2%D7%A8.html

קטגוריות: סופרי יידיש | סופרי ילדים ונוער

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש